|  |  |  |  |
| --- | --- | --- | --- |
| FSK 262 Forsvarets Førstehjælpsuddannelse, repetition(6 timer) |  |  |  |

|  |  |  |  |
| --- | --- | --- | --- |
| UddannelsesbeskrivelseOrganisatorisk effekt Enheden får vedligeholdt en kapacitet i form af førstehjælpere der er kvalificeret til at gennemføre førstehjælp ved sygdom og ulykke i enheden, Forsvaret og det omgivende samfund, jævnfør gældende retningslinjer og guidelines. Formål At sætte kursisten i stand til at udføre førstehjælp under anvendelse af udvalgte guidelines og procedurer. Forudsætninger Forudsætninger for optagelse på uddannelsen er:   * En gyldig kvalifikation (Q) i DeMars: 02248592, Forsvarets førstehjælpsuddannelse, der ikke må være udløbet.  Læringsudbytte Efter afslutning af uddannelsen forventes det, at kursisten i rollen som førstehjælper, er blevet recertificeret på følgende viden, færdigheder og kompetencer:  **Viden**   * Forståelse for egen rolle som førstehjælper i en situation hvor der er personskade eller sygdom der kræver førstehjælp. * Viden om de symptomer, der kan forekomme hos en tilskadekommen eller syg person, der har behov for førstehjælp. * Forståelse for førstehjælpens 3 hovedpunkter, herunder ABC-princippet. * Forståelse for sammenhænge mellem eget virke som førstehjælper i ulykkes-, eller sygdomssituationer og samarbejde med redningsmandskab.   **Færdigheder**   * Vælge og anvende relevante metoder, teknikker og materialer som førstehjælper i forbindelse med ulykke eller sygdom i det omgivende samfund, som kræver førstehjælp. * Udføre hjerte-lunge-redning (HLR) både med og uden Automatisk Ekstern Defibrillator (AED) jf. European Resuscitation Council Guidelines (ERC) til personer med tegn på hjertestop. * Anvende grundlæggende metoder til at give førstehjælp, mens der ventes på at redningsmandskab tager over.   **Kompetencer**   * At kunne tage ansvar for at bruge den indlærte viden om førstehjælp, i alment forekommende ulykkessituationer i samfundet.  Indhold  * Repetition af førstehjælp ved hjertestop * Repetition af førstehjælp ved ulykker * Repetition af førstehjælp ved blodprop i hjertet * Repetition af førstehjælp ved stroke * Repetition af førstehjælp ved blødninger * Repetition af førstehjælp ved forbrændinger og skoldninger * Repetition af førstehjælp ved forgiftninger * Repetition af førstehjælp ved ætsninger  Læringsaktiviteter (Undervisnings- og studiemetoder) Undervisningen gennemføres som en kombination af teori og praksis. Undervisningen tager udgangspunkt i førstehjælpssituationer i det omkringliggende danske samfund.  Uddannelsen skal gennemføres med et minimum af teori og gennemføres primært ved hjælp af læringsaktiviteter der understøtter læringsmål, deltagerrefleksion og praktisk træning. Øvelser og træning skal gennemføres på relevant og egnet sted/areal, hvor praksisunderstøttende materialer og genstande kan indgå. Prøve/eksamen/certificering Instruktøren vurderer løbende om eleven lever op til læringsmål, og om eleven har deltaget aktivt i alle 6 timer.  Ved bestået uddannelse, tilskrives kvalifikationen (Q): 02248592 Forsvarets førstehjælpsuddannelse (gælder både fuldt, vedligeholdende og repetitions forløb).  Der skal genereres et elektronisk bevis fra Dansk Førstehjælpsråd (DFR), såfremt deltageren har været aktiv og deltagende i alle timerne samt kan håndtere kompetencemålene. Dette vurderes af instruktøren. Beviset er gyldigt i 24 måneder, jf. Dansk Førstehjælpsråds (DFR) retningslinjer. Bemærkninger  * Uddannelsen gælder i 2 år. Alt militært personel i Forsvaret skal gennemføre FSK 262, Forsvarets førstehjælpsuddannelse, repetition på 6 timer, inden de 2 år er gået. * Overskrides de 2 år skal FSK 263, Forsvarets førstehjælpsuddannelse, vedligehold på 14 timer gennemføres. * Civilt personel i Forsvaret kan gennemføre uddannelsen på lige vilkår med militært ansatte. * Instruktøren der afholder FSK 262, Forsvarets vedligeholdende førstehjælpsuddannelse, skal være godkendt af Dansk Førstehjælpsråd (DFR). * En instruktør må maksimalt undervise 16 elever. Det betyder at hvis der er flere end 16 elever, skal der være en, af DFR-godkendt, førstehjælpsinstruktør tilstede, pr. yderligere 16 elever. * Jævnfør Forsvarskommando bestemmelse, Forsvarets Sanitetskommando.180-1 2022-01, Forsvarets grundliggende Sanitetsuddannelse, er det **jf. pkt. 5.3.1 kun** tilladt at anvende hjælpeinstruktører på FSK 264, 28 timers førstehjælp.   *”Jf. særaftale imellem DFR og FSK må der på FSK-264 For svarets Førstehjælpsuddannelse (28timer) anvendes hjælpeinstruktører med gyldigt FØHJ Q og instruktøruddannelse. Omfanget og reglerne for anvendelse af hjælpeinstruktører fremgår af gældende læringsplan.”*  Der må således **ikke** anvendes hjælpeinstruktører på FSK 263, Forsvarets førstehjælpsuddannelse, vedligehold (14 timer) og FSK 262, Forsvarets førstehjælpsuddannelse, repetition (6 timer).   * Der må være max. 4 elever pr. genoplivningsdukke, og max. 6. elever pr. træningshjertestarter (AED). * Eleven skal være indforstået med, at der kan forekomme situationer, hvor eleven delvist afklædes. | Praktiske oplysningerUdgivelsesdato JUNI 2022 Målgruppe Militært personel i forsvaret Niveau Niveau 2  jf. kvalifikationsrammen for livslang læring Varighed 6 timer Kursusdato Fastsættes af enhederne selv Tilmelding Fastsættes af enhederne selv Tilmeldingsfrist Fastsættes af enhederne selv Uddannelsesudbyder Egen enhed SAP ID 2502996 Objekt forkortelse EFFSANFHJ262 |  |  |